*Projekts*

LATVIJAS REPUBLIKAS MINISTRU KABINETS

2018. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2017. gada 12.decembra noteikumos Nr. 724 “Noteikumi par Latvijas Zinātnes padomes ekspertu kvalifikācijas kritērijiem, ekspertu komisiju izveidošanu un to darbības organizēšanu”**

Izdoti saskaņā ar [Zinātniskās darbības likuma](https://likumi.lv/ta/id/107337-zinatniskas-darbibas-likums)
[18. panta](https://likumi.lv/ta/id/107337-zinatniskas-darbibas-likums#p18) piekto daļu

Izdarīt Ministru kabineta 2017. gada 12.decembra noteikumos Nr. 724 “Noteikumi par Latvijas Zinātnes padomes ekspertu kvalifikācijas kritērijiem, ekspertu komisiju izveidošanu un to darbības organizēšanu” (Latvijas Vēstnesis, 2017, 248. nr.) šādus grozījumus:

1. Izteikt 2. punktu šādā redakcijā:

“2. Eksperta tiesības zinātnes nozarē uz trīs gadiem piešķir zinātniekam, kurš pēdējos trīs gados ir izpildījis šo noteikumu 2.² punktā noteiktos eksperta kvalifikācijas kritērijus, sasniedzot šādus zinātniskās darbības rezultātus atkarībā no zinātnes nozares:

2.1. anonīmi recenzēta zinātniskā publikācija, kura publicēta izdevumā, kurš indeksēts datu bāzē *SCOPUS* un tam ir noteikts pret publikāciju normēts avota ietekmes indikators (*Source Normalized Impact per Paper (SNIP))* vai kurš indeksēts datu bāzē *Web of Science* un tam ir noteikts ietekmes faktora indikators (*Impact Factor (IP))*;

2.2. anonīmi recenzēta zinātniskā publikācija, kura publicēta zinātniskajā žurnālā vai konferenču ziņojumu izdevumā, kurš ir indeksēts datu bāzē *SCOPUS* vai *Web of Science* vai iekļauts datu bāzē *ERIH+;*

2.3. anonīmi recenzēta zinātniskā publikācija, kas ir publicēta Latvijas zinātniskajā izdevumā, kuram ir starptautiska redkolēģija, identificējams publicēšanās profils un periodiskums, kas nav mazāks par reizi gadā;

2.4. recenzēta zinātniskā monogrāfija par vienu zinātnisku tēmu vai problēmu, un tā satur bibliogrāfiju. Ja tā ir publicēta latviešu valodā vai valodā, kas nav Eiropas Savienības oficiālā valoda, tā satur kopsavilkumu vienā no Eiropas Savienības oficiālajām valodām.”

2. Papildināt noteikumus ar 2.¹ un 2.² punktu šādā redakcijā:

2.¹ Eksperta tiesības var piešķirt vairākās zinātnes nozarēs. Katrā zinātnes nozarē zinātnieks izpilda šo noteikumu 2.² punktā noteiktos eksperta kvalifikācijas kritērijus, ar nosacījumu, ka sasniegtie zinātniskās darbības rezultāti vienā zinātnes nozarē nav dublēti ar citā zinātnes nozarē sasniegtajiem zinātniskās darbības rezultātiem.

2.² Eksperta kvalifikācijas kritēriji zinātnes nozarēs ir šādi:

2.².1. dabaszinātnes nozarēs, inženierzinātnes un tehnoloģiju nozarēs, medicīnas un veselības nozarēs, lauksaimniecības, meža un veterinārās zinātnes nozarēs:

2.².1.1. ir vismaz trīs šo noteikumu 2.1. apakšpunktā noteiktās publikācijas;

2.².1.2. zinātnieka zinātniskās publikācijas ir vismaz vienu reizi citētas bez pašcitēšanās citu autoru zinātniskajās publikācijās, kas indeksētas datu bāzēs *SCOPUS* vai *Web of Science,* attiecinot to uz visām zinātnieka zinātniskajām publikācijām, kas publicētas neierobežotā laika periodā;

2.².2. sociālās zinātnes nozarēs ir:

2.².2. 1. vismaz trīs šo noteikumu 2.2.apakšpunktā noteiktās publikācijas;

 2.².2.2. vai vismaz divas šo noteikumu 2.2.apakšpunktā noteiktās publikācijas un viena šo noteikumu 2.4. apakšpunktā noteiktā monogrāfija;

2.².3. humanitārās un mākslas zinātnes nozarēs:

2.2.3.1. ir vismaz trīs šo noteikumu 2.2.apakšpunktā noteiktās publikācijas;

2.2.3.2. vai divas šo noteikumu 2.2.apakšpunktā noteiktās publikācijas un viena šo noteikumu 2.3.apakšpunktā noteiktā publikācija;

2.2.3.3. vai divas šo noteikumu 2.2.apakšpunktā noteiktās publikācijas un viena šo noteikumu 2.4. apakšpunktā noteiktā monogrāfija;

2.2.3.4 vai viena šo noteikumu 2.2.apakšpunktā noteiktā publikācija un viena šo noteikumu 2.3.apakšpunktā noteiktā publikācija, un viena šo noteikumu 2.4. apakšpunktā noteiktā monogrāfija.

 3. Izteikt 3. un 4.punktu šādā redakcijā:

“3

Parādīt iespējas

Slēpt iespējas

* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**

“3. Ekspertu atlasi, ievērojot šos noteikumus, veic padome saskaņā ar padomes noteiktu kārtību, kuru padome pirms apstiprināšanas saskaņo ar Izglītības un zinātnes ministriju.

4. Par ekspertu komisijas locekli var būt eksperts, kurš pēdējo triju gadu laikā, rēķinot no dienas, kad eksperts piesakās vēlēšanām, ir izpildījis papildus eksperta kvalifikācijas kritēriju zinātnes nozarē, kurā tam ir piešķirtas eksperta tiesības, šādā apjomā:

4.1. dabaszinātnes nozarēs, inženierzinātnes un tehnoloģiju nozarēs, medicīnas un veselības nozarēs, lauksaimniecības, meža un veterinārās zinātnes nozarēs - vismaz viena šo noteikumu 2.1. apakšpunktā noteiktā publikācija;

4.2. sociālās zinātnes nozarēs - vismaz viena šo noteikumu 2.2. apakšpunktā noteiktā publikācija vai šo noteikumu 2.4. apakšpunktā noteiktā monogrāfija;

4.3. humanitārajās un mākslas zinātnes nozarēs - vismaz viena šo noteikumu 2.2. vai 2.3. apakšpunktā noteiktā publikācija vai šo noteikumu 2.4.apakšpunktā noteiktā monogrāfija.”

1. Izteikt 6.punktu šādā redakcijā:

“6. Lai apliecinātu atbilstību šo noteikumu [2., 2.² un](https://likumi.lv/ta/id/295783#p2) [4.](https://likumi.lv/ta/id/295783#p4) punktā minētajam, zinātnieks Nacionālajā zinātniskās darbības informācijas sistēmā (turpmāk – informācijas sistēma) aizpilda sistēmas lietotāja pieteikuma formu, iekļaujot šādas ziņas:

6.1. vārds, uzvārds;

6.2. personas kods;

6.3. zinātnes nozare, kurā vēlas saņemt eksperta tiesības;

6.4. iegūtā izglītība un norāde par doktora zinātnisko grādu vai tam pielīdzinātu zinātnisko kvalifikāciju;

6.5. zinātniskās darbības rezultāti un eksperta kvalifikācijas kritēriji atbilst šo noteikumu [2., 2.² un](https://likumi.lv/ta/id/295783#p2) [4.](https://likumi.lv/ta/id/295783#p4) punktā minētajām prasībām;

6.6. zinātniskās darbības jomu raksturojoši atslēgvārdi.”

1. Aizstāt 9.punkta vārdus “divus mēnešus” ar vārdiem “vienu mēnesi”.
2. Izteikt 16.punktu šādā redakcijā:

“16. Par ievēlētiem uzskata tos ekspertu komisijas locekļus, kuri saņēmuši lielāko balsu skaitu attiecīgajā nozarē, rēķinot procentos no kopējā attiecīgajā zinātnes nozarē nodoto balstu skaita. Ekspertu komisijas locekļu skaits vienā ekspertu komisijā no vienas zinātniskās institūcijas nedrīkst pārsniegt 50 procentus no kopējā ekspertu komisijas locekļu skaita attiecīgajā ekspertu komisijā. Ja balsis uz vakanto ekspertu komisijas locekļa vietu ir sadalījušās vienādi, priekšroka ir kandidātam, kuram ir vairāk šo noteikumu 2. punktā noteikto zinātniskās darbības rezultātu, kas atkarībā no zinātnes nozares ir šādi:

16.1. dabaszinātnes nozarēs, inženierzinātnes un tehnoloģiju nozarēs, medicīnas un veselības nozarēs, lauksaimniecības, meža un veterinārās zinātnes nozarēs – šo noteikumu 2.1. apakšpunktā minētās publikācijas;

16.2. sociālās zinātnes nozarēs - šo noteikumu 2.2. apakšpunktā minētās publikācijas vai 2.4. apakšpunktā minētās monogrāfijas;

16.3. humanitārajās un mākslas zinātnes nozarēs - šo noteikumu 2.2. vai 2.3. apakšpunktā minētās publikācijas vai šo noteikumu 2.4. apakšpunktā minētās monogrāfijas.”

1. Izteikt 31.punktu šādā redakcijā:

“31. Padomes ekspertu komisijas, kas izveidotas saskaņā ar Ministru kabineta 2006. gada 20. jūnija noteikumiem Nr. 497 "[Noteikumi par Latvijas Zinātnes padomes ekspertu komisiju izveidošanu un darbību](https://likumi.lv/ta/id/139978-noteikumi-par-latvijas-zinatnes-padomes-ekspertu-komisiju-izveidosanu-un-darbibu)", turpina savu darbību līdz vēlēšanu komisija ir pieņēmusi šo noteikumu 19.punktā minēto lēmumu par ekspertu komisiju vēlēšanu rezultātu apstiprināšanu.”

Ministru prezidents Arturs Krišjānis Kariņš

Izglītības un zinātnes ministre Ilga Šuplinska

Iesniedzējs:

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

Depkovska, 67047772

anita.depkovska@izm.gov.lv